लक्कुंडी
लक्कुंडी (Lakkundi) भारत के कर्नाटक राज्य के गदग ज़िले में स्थित एक गाँव है। यह राष्ट्रीय राजमार्ग 67 पर स्थित है जो हम्पी (होसपेट) को हुबली से जोड़ता है। लक्कुंडी पूर्व में गदग से 11 किमी दूर है। यह डम्बल से 14 किमी एवं इतगी के महादेव मंदिर से 25 किमी दूर स्थित है।
गनेशपुर, होशियारपुर
गनेशपुर (Ganeshpur) भारत के पंजाब राज्य के होशियारपुर ज़िले में स्थित एक गाँव है। यह बाबा लाखो जी के प्राचीन हिन्दू मंदिर के लिए प्रसिद्ध है। यह भरता के बहुत पास स्थित है और दोनों ग्रामों के बीच एक सांझी सड़क है। दोनों का डाकखाना गनेशपुर में स्थित है। दोनों गाँवों को सामूहिक रूप से गनेशपुर-भरता कहा जाता है।